open-index/open-wikipedia-markdown huggingface dataset:
Čapala

**Čapala** () – didžiausias natūralus, gėlavandenis Meksikos ežeras. Telkšo centrinėje šalies dalyje, Chalisko ir Mičoakano valstijose, 1524 m aukštyje virš jūros lygio. Ilgis rytų-vakarų kryptimi 77 km, plotis 24 km. Ežeras seklus, didžiausias gylis tesiekia 10,5 m. Čapalos ežerą maitina Lermos, Sulos, Duero, Uaračos upės, prasidedančios aplinkiniuose kalnuose, o išteka Santjagas, kuris ežero vandenis neša į Ramųjį vandenyną. Ežere yra dvi nedidelės salos.

Čapalos ežero vanduo intensyviai naudojamas žemdirbystės reikmėms, bei tiekiamas 45 km į šiaurės vakarus esančiam Gvadalacharos didmiesčiui. Vystoma žvejyba. Prie ežero įsikūrę Čapalos, Okotlano, Chokotepeko miestai.

## Šaltiniai
Gražutė Čepaitė-Ragauskienė

**Gražutė Čepaitė-Ragauskienė** (g. 1940 m. rugsėjo 9 d. Nuotekuose, Ukmergės apskr.) – Lietuvos dailininkė keramikė.

## Biografija
1968 m. baigė Lietuvos dailės institutą. Nuo 1968 m. dirba Keramikos meno centre (iki 1996 m. „Dailės“ kombinatas) Vilniuje.

## Kūryba
Sukūrė dekoratyvinių indų (vazų komplektai „Kovas“, „Rūkas“, abu 1978 m.), kompozicijų („Geometrinių formų kompozicija“ 1976 m., „Kriauklės“ 1979 m., „Paukščiai“ 2000 m.). Kūriniai dažniausiai gamtinių formų, puošti deformuotais žiestais elementais. Derina lipdymą ir žiedimą, įvairiai apdoroja paviršių, skirtinga faktūra, angobai, glazūra, ypač dažnas aksomą imituojantis paviršius.

Nuo 1970 m. dalyvauja dailės parodose Lietuvoje ir užsienyje. Lietuvos dailininkų sąjungos narė nuo 1978 m.

## Šaltiniai

## Nuorodos
* Gražutė Čepaitė-Ragauskienė.
Requiem (reikšmės)

**Requiem** gali reikšti:

* Requiem – bažnytinė liturgija;
* Requiem – vienas žymiausių Mocarto kūrinių;
* Requiem – muzikos grupė iš Ukmergės.
San Pedro Sula

**San Pedro Sula** () – miestas šiaurės vakarų Hondūre, Sulos slėnyje, 40 km į pietus nuo Puerto Korteso uosto prie Karibų jūros. Korteso departamento administracinis centras. Tai antras pagal dydį šalies miestas po sostinės Tegusigalpos. Maisto, statybinių medžiagų, tekstilės pramonė. Prekybinis centras. Miestą aptarnauja Ramon Villeda Morales tarptautinis oro uostas. Yra 7 universitetai.

## Istorija

Miestas *Villa de San Pedro de Puerto Caballos* pavadinimu įkurtas 1536 m. ispanų konkistadoro Pedro de Alvarado. XVIII a. įgijo dabartinį pavadinimą. Kolonijiniais laikais buvo aukso gavybos regiono centras. XVIII a. pab. – XIX a. San Pedro Sula suklestėjo kaip bananų auginimo centras.

## Sportas
* CD Marathón – futbolo klubas; rungtyniavo nacionalinėje futbolo lygoje.
:: Namų rungtynes žaidžia Jankelio Rozentalio (Yankel Rosenthal) stadione, talpinančiame 15 tūkst. žiūrovų.
* Real CD España – futbolo klubas; rungtyniavo nacionalinėje futbolo lygoje.
:: Namų rungtynes žaidžia *General Francisco Morazán* stadione, talpinančiame 20 tūkst. žiūrovų.

## Išnašos

## Nuorodos
*
Kubos Santjagas

**Kubos Santjagas** () – miestas pietryčių Kuboje, Karibų jūros pakrantėje. Provincijos administracinis centras. Svarbus jūrinis uostas (naftos, cukraus, tabako, romo, kavos eksportas). Maisto, metalo apdirbimo, statybinių medžiagų, laivų statybos pramonė. Miestą aptarnauja Antonio Maceo oro uostas. Yra universitetas (įkurtas 1947 m.). Santjage esanti San Pedro de la Rokos tvirtovė įtraukta į UNESCO pasaulio paveldo sąrašą. 20 km nuo miesto yra Bakonao parkas-muziejus.

## Istorija

Kubos Santjagas įkurtas 1514 m. ispanų konkistadoro Diego Velázquez de Cuéllar. 1516 m. gyvenvietę nuniokojo gaisras, tačiau ši greit atstatyta. Santjagas buvo pradiniu punktu Ernano Korteso, Chuano de Grichalvos, Ernando de Soto kelionėms į Amerikos žemyną. 1528 m. pastatyta katedra. 1522–1589 m. Kubos Santjagas buvo Kubos kolonijos sostine.

1953 m. liepos 26 d. Fidelio Kastro vadovaujamos pajėgos Santjage pradėjo Kubos revoliuciją, šturmuodamos Monkados kareivines.
Madre de Diosas (upė)

**Madre de Diosas** ( 'Dievo Motinos upė', ) – upė Peru ir Bolivijoje; kairysis, ilgiausias Benio upės (Amazonės baseinas) intakas. Prasideda Andų kalnuose, Peru Andų Rytų Kordiljeros Karabajos kalnagūbryje. Teka į rytus, šiaurės rytus Peru, Madre de Dioso departamentu, vėliau Bolivijos šiauriniais regionais. Ištekėjusi iš Andų kerta Amazonės žemumą, kurioje labai vingiuoja, sudarydama didžiules meandras. Įteka į Benį ties Riberaltos miestu.

Didžiausi intakai: Manu, Las Piedrasas (kairieji) Inambaris, Tambopata, Hitas (dešinieji).

Upės baseine įkurta keletas nacionalinių parkų: Manu, Tambopata-Kandamo, Bahuacha-Sonenės. Prie Madre de Dioso upės įsikūręs Puerto Maldonado miestas (Peru).

## Šaltiniai
Madre de Diosas

**Madre de Diosas** (, „Dievo Motina“) gali reikšti:
* Madre de Diosas – Peru departamentas;
* Madre de Diosas – upė Peru ir Bolivijoje.
Nauriečių kalba

**Nauriečių kalba** (*dorerin Naoero*) – mikroneziečių kalbų šeimai priklausanti kalba, vartojama Nauru. Tai viena iš valstybinių Nauru kalbų (kartu su anglų kalba).

## Tarmės
Dabartinėje nauriečių kalboje tarmės neskiriamos.

## Abėcėlė
* Balsės: a, ã, e, i, o, õ, u, ũ.
* Pusbalsės: j.
* Priebalsės: b, c, d, f, g, h, j, k, l, m, n, ñ, p, q, r, s, t, w, y, z.

## Leksika

### Skoliniai
Nauriečių kalba turi daug skolinių iš anglų ir vokiečių kalbų.

## Šaltiniai

## Nuorodos
*
FK Granitas (Vilnius)

**Vilniaus „Granitas“**  – Lietuvos futbolo klubas iš Naujosios Vilnios (Vilnius), vaikų futbolo mokykla. Futbolo bazė – Naujosios Vilnios stadionas, įrengtas privačiomis lėšomis. 

## Istorija

Futbolo klubas  buvo įkurtas 2002 metų spalio 23 dieną Naujojoje Vilnioje. Klubo steigėjų tikslas buvo suteikti galimą laisvalaikio praleidimo formą bendruomenės vaikų nariams. Pasaulyje populiariausias sportas - futbolas - steigėjams pasirodė vienas tinkamiausių vaikų užimtumo ir laisvalaikio praleidimo būdų. Nuo 2003 m. klubas žaidžia miesto ir regioninėse varžybose. 2007 m. futbolo mokyklos komanda žaidė VAFF lygos A grupėje, o kita komanda – B grupėje. 

2011 m. FK „Granitas“ pirmą kartą klubo istorijoje iškovojo Vilniaus apskrities futbolo federacijos taurę,  finalinėse VAFF  taurės turnyro rungtynėse Sostinės „Žalgirio“ stadione  minimaliu skirtumu (1:0) nugalėjęs FK „Kiemas“,  ir nugalėtojų vardą įsirašė greta tokių garsių komandų vardų kaip „Neris“, „Spartakas“ ar „Žalgiris“. Pagrindinė FK „Granitas“ komanda 2011 metų Lietuvos futbolo čempionato II lygos Pietų zonos pirmenybėse liko ketvirta, o komandos dubleriai laimėjo Vilniaus apskrities futbolo federacijos reguliaraus čempionato pirmenybes.

2012–2013 metų sezonas buvo geriausias klubo istorijoje. Pagrindinė komanda žaidė Pirmoje lygoje, ir iškovojo bronzos medalius. Tuo tarpu senjorų komanda žaidė Antroje lygoje. Deja 2013 m. klubas neteko pagrindinio rėmėjo, ir komanda pasitraukė į Antrą lygą. Futbolo mokykla taip pat skilo. Iki tol buvo sukurtos dvi naujos grupės Vilniaus mieste ir smarkiai padidėjo klube sportuojančių vaikų skaičius. Vaikų futbolo mokyklą lankė daugiau nei 300 vaikų, kurie sudarė 9 komandas, žaidžiančias įvairaus amžiaus vaikų varžybose.

2015 m. klubas pasitraukė į Tręčią lygą. Per sekančius 11 sezonų, nuolat buvo tarp Vilniaus zonos lyderių, tris kartus tapo lygos nugalėtojais.

2026 m. klubas pranešė apie bendradarbiavimą su FK Ketera akademija. 2026 m., po 12 metų klubas vėl rungtyniavo Antroje lygoje.

### Logotipai

Granitas_Vilnius.gif
Granitas 2002.png|2002 m. logotipas
GranitasNV.jpg|2006 m. logotipas
FK Granitas 2012.png|2012 m. logotipas
FK_GranitasNV_2016_logo.jpg|2016 m. logotipas


## Sezonai
### Pagrindinė komanda
**[[LFF]] varžybos**

|}

**[[SFL]] varžybos**

|}

**Salės futbolo varžybos**

|}

**Kitos varžybos**

|}

### Senjorai
FK Granito antroji komanda, vadinosi:
* 2007-2011 — *Granitas Naujoji Vilnia*
* 2012-2019 — *FK Granitas-2*
* 2019 — *FK Granitas Senjorai*

|}

**Kitos varžybos**

|}

### Dubleriai
FK Granito trečioji komanda, vadinosi:
* 2017-2018 m. - *FK Granitas 3*
* 2019- *FK Granitas B*

|}

## Sudėtis
*Atnaujinta *

## Vyr. treneriai

* Nikolajus Pupkinas, ~2018 m.
* Pavel Svirskij, ~2025 m.
* Nikolaj Sadovskij, 2026 m.

## Šaltiniai

## Nuorodos

* Klubo Facebook paskyra
FK Aleksotas

**Kauno „Aleksotas“** – Lietuvos futbolo klubas iš Aleksoto (Kaunas).

## Istorija

Klubas įkurtas ir įregistruotas 2007 m. Iki 2012 m. aktyviai dalyvavo Kauno apskrities lauko futbolo pirmenybėse, 2010 m. tapo pirmenybių nugalėtojais. Klubui vadovavo Vladas Sandu, komandą treniravo Romas Garkauskas ir Reinardas Vitkauskas.

Nuo 2019 m. dalyvauja futsal ir paplūdimio futbolo varžybose. Komandą treniruoja ir atstovauja Audrius Markevičius. Klubas yra KAFF narys.

### Pasiekimai
* Kauno pirmenybių nugalėtojas (2010 m.)

## Salės futbolas

2018-19 m. klubas žaidė Kauno 'Let's Go Futsal' pirmenybėse, ir užėmė 3 vietą.

2019-20 m. KAFF 'Let's Go Futsal' I lygos čempionate po pirmojo etapo užėmė pirmąją vietą. Antrasis etapas buvo sutrukdytas koronaviruso pandemijos protrūkiu. FK Aleksotas turnyrinėje lentelėje buvo pirmoje vietoje.

2019-20 m. žaidė LFF futsal taurės turnyre ir pasiekė finalą, kuriame nusileido FK Vytis Futsal.

2020-21 m. žaidė LFF futsal taurės turnyre ir pasiekė 1/4 finalo.

2021-22 m. žaidė LFF futsal taurės turnyre ir pasiekė 1/8 finalo.

2022-23 m. KAFF futsal I lygos pirmenybėse užėmė 3 vietą tarp 5 komandų.

## Paplūdimio futbolas
Debiutavo 2020 m. Stiklitos Lietuvos paplūdimio futbolo čempionate. Pirmajame etape grupėje užėmė 4 vietą. Atkrintamajame etape laimėjo rungtynes dėl 7-8 vietos. Stiklitos Lietuvos paplūdimio futbolo taurės varžybose iškovojo taurę, po pratęsimo nugalėję čempionus Vilniaus „Igol“.

2021 m. Stiklitos Lietuvos paplūdimio futbolo čempionate iškovojo 3 vietą. Stiklitos Lietuvos paplūdimio futbolo taurės varžybose pasiekė ketvirtfinalį.

2022 m. Lietuvos čempionate iškovojo 3 vietą, o Lietuvos taurės pirmenybėse iškovojo taurę. 

2023 m. Lietuvos čempionate užėmė antrąją vietą.

### Pasiekimai
; STIKLITA paplūdimio futbolo čempionatas
: Sidabras 2023 m.
: Bronza: 2021, 2022 m.
; STIKLITA paplūdimio futbolo taurė
: Nugalėtojai: 2020, 2022 m.

## Sezonai

|}
|}

## Sudėtis (2009)

## Sudėtis (2010)

## Sudėtis (2011)

## Nuorodos

* Klubo Facebook paskyra

## Šaltiniai
FK Fotofabrikas Kaunas

**Kauno „Fotofabrikas“** – Lietuvos futbolo klubas iš Kauno.

## Istorija

Asociacija futbolo klubas „Fotofabrikas“ įkurtas 2007 m. pradžioje. Kol buvo neįsteigta asociacija, „Fotofabrikas“ taip pat dalyvaudavo įvairiuose futbolo turnyruose, kuriuos organizuodavo Kauno apskrities futbolo federacija.

## Sezonai

|}

## Šaltiniai

## Nuorodos
FK Celsis Kaunas

**Kauno „Celsis“** – Lietuvos futbolo klubas iš Kauno.

## Istorija

Klubas pasivadino šildymo ir santechnikos UAB „Celsis“ vardu.

## Sezonai

|}
|}

## Sudėtis (2011)

## Nuorodos
FK 91 United Kaunas

**Kauno „91 United“** – Lietuvos futbolo klubas iš Kauno.

## Istorija

Komanda rungtyniavo III lygoje, kurią 3 kartus laimėjo (2006, 2007 ir 2009 m.). Be to, klubas 3 kartus iš eilės žaidė KAFF žiemos pirmenybių finale (2009–2011 m.), 2 kartus tapo Lietuvos apskričių stipriausia komanda, 1 kartą laimėjo KAFF žiemos pirmenybes, 1 kartą laimėjo Trijų karalių futbolo turnyrą.

## Sezonai

|}
|}

## Dubleriai

## Šaltiniai

## Nuorodos
Jarenas

**Jarenas** – apygarda Nauru pietuose, faktinė šalies sostinė, JTO pripažįstama kaip pagrindinė apygarda Nauru saloje. Šiaurėje yra Buada, vakaruose – Boė, rytuose Menengas. Jarene yra Mokos šulinys. Taip pat čia yra Nauru parlamentas, policijos stotis, oro uostas.

## Istorija
Apygarda buvo įkurta 1968 metais, iš pradžių buvo vadinama Moka (*Moqua*). Tokį pavadinimą gavo nuo Mokos šulinio – mažo požeminio ežero, esančio Nauru pietuose.

## Gyventojai

### Žymūs žmonės

* Kieren Keke (g. 1971), politikas, gydytojas
* Charmaine Scotty, politinė veikėja
* Dominic Tabuna (g. 1980), politikas

## Šaltiniai
FK Feniksas

**Kauno „Feniksas“** – Lietuvos futbolo klubas iš Kauno.

## Istorija

Klubas įkurtas 2006 metais iš socialinių paskatų, siekiant integruoti į visuomenę benamius ir turinčius priklausomybių žmones. Šios asociacijos tikslas – sporto pagalba suvienyti ir padėti integruotis į visuomenę žmones, turinčius problemų dėl alkoholio ar narkotikų vartojimo. Idėja suburti tokią komandą kilo dviem kauniečiams – Stasiui Pranevičiui ir Giedriui Lubui. Bendraujant užsienyje su žmonėmis, turinčiais priklausomybę nuo alkoholio, buvo sužinota, kad daugelyje šalių seniai yra susikūrusios tokios komandos ir net dalyvauja įvairiuose tarptautiniuose turnyruose, kasmetiniuose Pasaulio ir Europos benamių futbolo čempionatuose.

Per trumpą laiką buvo suburta aštuonių žmonių komanda (beveik visi turnyrai vyksta pagal salės ar gatvės futbolo taisykles) ir laukė pirmoji išvyka į atvirąjį Rusijos benamių čempionatą. Čia komanda iš Lietuvos tapo turnyro nugalėtoja ir iškovojo teisę žaist Pasaulio benamių čempionate Keiptaune. Benamių futbolo čempionatuose gali dalyvauti žmonės, turintys priklausomybę nuo alkoholio ar narkotikų, benamiai ir pabėgėliai 

## Pasiekimai

Nuo 2006 m. Pasaulio ir Europos benamių futbolo čempionatų dalyvis:
* 2006 Cape Town, Pietų Afrika 25-oji vieta,
* 2007 Kopenhaga, Danija - 17 vieta, 2008 Melburnas, Australija-19 vieta,
* 2009 Milanas, Italija - 13 vieta, 2010 Rio de Žaneiras, Brazilija- 18 vieta.
* 2006,2007 Europos benamių salės futbolo čempionai. Gdanskas, Lenkija
* 2007 Pasaulio benamių futbolo čempionate iškovota Cape Town taurė. Kopenhaga, Danija
* 2009 Social Inclusion Games Odense, Danija ir 2010 Enschedėje nugalėtojai bendroje medalių įskaitoje.
* 2010 Kauno apskrities senjorų futbolo pirmenybių nugalėtojai.
* 2011 Pasaulio benamių futbolo čempionate Paryžiuje 16-ta vieta.
* 2012 Pasaulio benamių futbolo čempionate Meksike 8-ta vieta.
* 2013 Pasaulio benamių futbolo čempionate Poznanėje 14-ta vieta.
* 2014 Pasaulio benamių futbolo čempionate Santjage (Čilė) 14-ta vieta.
* 2016 Pasaulio gatvės futbolo čempionato Džakartoje (Indonezija) nugalėtoja kartu su Indonezija (finalas dėl liūties neįvyko).
* 2018 Lietuvos Mėgėjų Futbolo  7X7 Lygos Čempionai.
*2018 HWC Mexico 2018 užimta 8-ta vieta. (dalyvavo 48- nių šalių komandos )
*2019 HWC Cardiff 2019 užimta 10 -ta vieta (dalyvavo 48- nių šalių komandos )
*2022/23 Lietuvos senjorų futsal pirmenybių čempionai
*2023 HWC Sacramento 2023 užimta 7-ta vieta.(dalyvavo 28-nių šalių komandos)
*Homeless Euro 2024 čempionai.
*2024 HWC Seoul 2024 trečios vietos laimėtojai.( dalyvavo 36 -ios komandos )
*2025 HWC Oslo 2025 Oslo Cup trečios vieto laimėtojai. Bendroje įskaitoje 11-ta vieta.( dalyvavo 40 šalių)

## Sezonai

|}

## Šaltiniai

## Nuorodos

* http://www.lfml.lt/
* https://www.facebook.com/fkfeniksas/?ref=bookmarks
* https://www.homelessworldcup.org/
FK Šauliai

**Ginkūnų „Šauliai“** – Lietuvos futbolo klubas iš Šiaulių. Daugelis klubo narių – dirbantys Šiaulių miesto įmonėse, bet yra ir moksleivių bei studentų.

## Istorija

Futbolo klubas „Šauliai“ įkurtas 1997 m. Šiaulių mieste. Komanda žaidžia III lygoje, taip pat mažojo futbolo turnyruose.

2018 m. ŠAFF III lygos pirmenybėse užėmė trečią vietą. Net penki komandos žaidėjai pelnė po šešis įvarčius (Paulius Aukštikalnis, Dominykas Jurgaitis, Remigijus Mikočionis, Dainius Misevičius ir Tomas Staponkus).

## Sportinės apranga

## Sezonai

|}
|}

## Šaltiniai

## Nuorodos
FT Golas Kaunas

**Kauno „Golas“** – Lietuvos futbolo klubas iš Kauno.

## Istorija


FTBflintas.jpg | „FTB-Flintas“ emblema


## Sezonai

|}

## Sudėtis (2011)

## Nuorodos
FK Techninė instaliacija

**Kauno „Techninė instaliacija“** – Lietuvos futbolo klubas iš Kauno.

## Istorija

Komanda įkurta prie Lietuvos ir Nyderlandaų bendros įmonės UAB „Techninė instaliacija“. 

2008 m. debiutavo III lygoje.

## Sezonai

|}

## Sudėtis

## Nuorodos
FK VST Kaunas

**Kauno VST** – Lietuvos futbolo klubas iš Kauno, atstovaujantis „VST“ bendrovę.

## Sezonai

|}

## Nuorodos
FK Danspin

**Raseinių „Danspin“** – Lietuvos futbolo klubas iš Raseinių.

## Istorija
Raseiniuose būta komandos kuri vadinosi „Statyba“ ir „FK Raseiniai“.

2010 m. komandą ėmė remti danų kapitalo įmonė „Danspin“.

2015 m. įregistruotas kaip Asociacija Futbolo klubas „Danspin“.

Nuo 2023 m. žaidė kaip bendra komanda su Raseinių KKSC


Vaizdas:FK_Danspin.png|thumb|left|Kurį laiką klubas neturėjo savo logotipo, ir naudojo Danspin įmonės logotipą.
Vaizdas:FC Danspin.jpg|thumb|left|Klubo emblema su įrašu „2015 m.“


## Sezonai

|}

## Šaltiniai

## Nuorodos
FK Šilainiai

**Kauno „Šilainiai“** – Lietuvos futbolo klubas, atstovaujantis Šilainius (Kauno mikrorajonas).

## Sezonai

|}

## Nuorodos
SK Justicija Kaunas

**Kauno „Justicija“** – Lietuvos futbolo klubas iš Kauno, Vilijampolės mikrorajono.

## Sezonai

|}

## Nuorodos
FK Kauno energija

**Kauno „Energija“** – Lietuvos futbolo klubas iš Kauno, atstovaujantis AB „Kauno energija“.

## Sezonai

|}

## Nuorodos
Vėlyvoji tauriabudė

**Vėlyvoji tauriabudė** () – baltikinių (*Tricholomataceae*) šeimos, tauriabudžių (*Clitocybe*) genties grybų rūšis.

* **Augimo vieta**
Spygliuočių miškai, ypač pušynai.
* **Augimo laikas**
Ankstus pavasaris, ruduo.
* **Pagrindiniai požymiai**
Kepurėlė pilkai ochrinė, įdubusi, pakraščiai užsilenkę žemyn.

Vaisiakūniai nedideli. Kepurėlė 2–4 (5) cm skesmens, iškiliai paplokščia, negiliai įdubusi, tamsiai gelsvai pilka, pilkšvai gelsva, šviesiai ochrinė, išblunkanti iki pilkšvos, pakraščiai persišviečiantys, vagoti. Lakšteliai balti, pilkšvai gelsvi, tankūs, siauri, nuaugtiniai arba plačiai priaugtiniai. Kotas 2–4×0,3–0,5 cm, kepurėlės spalvos, ties pamatu baltai, plaukuotas, tvirtai suaugęs su substratu. Trama kreminės spalvos, plona, nestipraus miltų kvapo, nekarti. Sporos 4–8×3–3,5 μm.

**Būdingi požymiai:** auga rudenį, angsti pavasarį, pušynuose ir eglynuose.

Dygsta pavieniui ar grupelėmis. Valgoma, menkavertė, Nedažna.

## Literatūra
Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 116 psl.
Islandija Eurovizijoje

**[[Islandija]] [[Eurovizija|Eurovizijos dainų konkurse]]** dalyvavo 27 kartus. Debiutavo 1986 m. ir nė karto nelaimėjo.

## Istorija
Islandijos geriausias rezultatas konkurse – 2 vieta, kurią šalis pasiekė du kartus: 1999 metais, kai Selma atstovavo Islandijai su daina „All Out of Luck“, ir 2009 metais, kai Islandija dar kartą užėmė antrąją vietą, kuomet Jóhanna atliko baladę „Is it true?“.

Tuo tarpu Islandijos blogiausias rezultatas yra paskutinė vieta, kurią šalis pasiekė du kartus: 1989 m. pirmą kartą Islandija užėmė paskutinę vietą, kai Daníel Ágúst surinko nulį taškų su daina „Það sem enginn sér“ ir 2001 metais, kai Two Tricky konkurse surinko tik 3 taškus už jų dainą „Angel“.

Su pusfinalio įvedimo 2004 metais, Islandija automatiškai pateko į finalą dėl Birgitta Haukdal užimtos 8-osios vietos praėjusiais metais. 2008 m. Islandija pirmą kartą pasiekė finalą, kai Euroband atliko „This Is My Life“. Kadangi dviejų pusfinalių sistema buvo įvesta 2008 metais, Islandija yra viena iš septynių šalių (kartu su Azerbaidžanu, Danija, Graikija, Rumunija, Rusija ir Ukraina), kuri visada patenka į finalą.

Nepaisant skirtingų likimų, Islandija yra antra sėkmingiausia šalis, kuri niekada laimėjo konkurso (nusileidžia tik Maltai).

## Dalyvavimas

* XX pusfinalyje reiškia automatinį patekimą į finalą. Tai gali būti viena iš šių dviejų priežasčių: jei šalis laimėjo praėjusiais metais, sekančiais metais nedalyvavo konkurso pusfinalyje. Kita priežastis, kad 2004–2007 m. dešimt šalių, kurie nebuvo „Big Four“ šalys, nedalyvauja kitų metų pusfinalyje. Jei, pavyzdžiui, Vokietija ir Prancūzija patenka į dešimtuką, šalys, užėmusios 11 ir 12 vietas, patenka į ateinančių metų finalą kartu su kitomis šalimis.
* XX finale reiškia nepatekimą į finalą.

## Balsavimų istorija 1986–2015

### Taškai nuo Islandijos į…

### Taškai Islandijai nuo…

## Nuorodos
* Islandijos Eurovizijos puslapis
Dvokiančioji gijabudė

**Dvokiančioji gijabudė** () – gijabudžių (*Entoloma*) genties grybų rūšis.

Vaisiakūniai vidutinio didumo. Kepurėlė 5-8 cm skersmens, iškili, senesnių vaisiakūnių išsiplėtusi, šiek tiek įdubusi, lygi, blizganti, pilka, violetiškai pilka, pilkai ruda, kraštai netaisyklingai išsilankstę, kartais vagoti. Jaunų grybų lakšteliai pilki, senesnių rausvo atspalvio, senų rausvai rudi, reti, priaugtiniai, kartais pusiau priaugtiniai. Kotas 5-8 cm ilgio, 0,3-0,7 cm storio, pilkšvas, pilkai rusvas, plaušuotas, pagrindas apsitraukęs baltais mūsais, prie kepurėlės su baltais taškeliais. Trama pilkšva, plona, trapi, nekarti, bet stipraus, nemalonaus kvapo. Sporų masė rausvai ruda, ruda su rožiniu atspalviu, 7-10×6-8 μm.

Auga rugpjūčio–spalio mėn. drėgnuose, žolėtuose, drėgnuose lapuočių ir mišriuose miškuose, dažniausiai grupelėmis. Lietuvoje labai paplitusi. Nevalgoma.
Buados lagūna

**Buados lagūna** – gėlo vandens ežeras Nauru, esantis 5 m virš jūros lygio. Ežeras tyvuliuoja salos pietryčiuose, Buados apygardoje, Arenibeko kaime. Plotas 3 ha, ilgis 280 m, plotis 140 m. Baseino plotas – 0,12 km². Nors turizmas Nauru neišvystytas, Buados lagūna yra viena lankomiausių Nauru vietų.

## Išnašos
VFK Spartakas

** Vilniaus „Spartakas“** – Lietuvos futbolo klubas iš Vilniaus.

## Istorija

Komandą 2006 m. įkūrė Vilniaus rusakalbiai. Iki 2008 m. ji žaidė III lygoje, 2009 m. žaidė SFL.

* 2006 - Dorvila-Spartakas Vilnius
* 2009 - Spartakas Vilnius
* 2014 - VFK Spartakas Vilnius

## Sezonai
### [[LFF]] varžybos

|}

### [[SFL]] varžybos

|}

### 7x7 varžybos

|}

### 8x8 varžybos

|}

### Futsalo varžybos
 || '''Taurė

 || I etapas
 || 1/4 f.

|}

### Senjorų 35+ varžybos

|}

## Sudėtis

## Nuorodos
Mokos šulinys

**Mokos šulinys** – mažas požeminis ežeras, esantis po Nauru, Jareno apygarda. Tai viena iš atrakcijų turistams Nauru saloje. Plotas – 0,2 ha, didžiausias gylis – 5 m, vidutinis – 2,5 m.

## Išnašos
Natasha Bedingfield

**Natasha Anne Bedingfield** (g. 1981 lapkričio 26 d.) – Jungtinės Karalystės dainininkė ir dainų rašytoja.

## Albumai

## Singlai

## Video klipai

## DVD

## Išnašos

## Nuorodos
Oficialus puslapis
Binarinė nomenklatūra

**Binarinė nomenklatūra** ( – dvigubas + nomenclāre – duoti vardą) – augalų ir gyvūnų vardynas, kur kiekvienos rūšies pavadinimas yra sudarytas iš genties (rašomo didžiąja raide) ir rūšies vardo (rašomo mažąja raide), kuris užrašomas lotynų kalba. Šią sistemą pasiūlė švedų biologas Karlas Linėjus (1707–1778).

Toks pavadinimas vadinamas **binomu**.

Pavyzdžiui, juodosios ir pilkosios žiurkės yra vienos genties, bet skirtingų rūšių. Šių dviejų rūšių vardai turi bendrą pirmą (genties) vardą – *Rattus*, bet skirtingus rūšies vardus – *R. rattus* (juodoji žiurkė) ir *R. norvegicus* (pilkoji žiurkė).

Tas pats pavadinimas vartojamas visame pasaulyje, visomis kalbomis, išvengiant vertimų sunkumų. Tačiau toks pavadinimas ne visada yra stabilus. Pavyzdžiui, marmurinis auksavabalis gali būti ir *Protaetia lugubris*, ir *Potosia lugubris*, ir *Liocola marmorata*. Pasitaiko, kad duodami net du tokie patys pavadinimai skirtingoms rūšims. Pavyzdžiui, pavadinimas *Agonum obscurum* gali reikšti tiek vabalą žygį *Agonum viduum*, tiek vabalą žygį *Oxypselaphus obscurus*. Siekiant išvengti tokių nesusipratimų, prie pavadinimo dažnai prirašoma ir autoriaus, kuris davė pavadinimą, pavardė ir data.

Pavyzdžiui:
: *Agonum obscurum* (Herbst, 1784) yra sinonimas *Oxypselaphus obscurus* (Herbst, 1784)
: *Agonum obscurum* (Paykull, 1790) yra sinonimas *Agonum viduum* (Panzer, 1797)
Lietuvos Respublikos švietimo, mokslo ir sporto ministerija

**Lietuvos Respublikos švietimo, mokslo ir sporto ministerija** – Lietuvos vyriausybės institucija (ministerija), atsakinga už politiką švietimo, mokslinių tyrimų, eksperimentinės plėtros, sporto srityse.

Vadovauja ministro pirmininko teikimu prezidento skiriamas švietimo, mokslo ir sporto ministras.

## Istorija
1990 m. įkurta Kultūros ir švietimo ministerija, o pirmuoju ministru paskirtas Darius Kuolys. 1994 m. birželio 8 d., įvykus įsigaliojus Vyriausybės įstatymui, pastaroji ministerija padalinta: atskirta Kultūros ministerija, o prijungus Valstybinę mokslo, studijų ir technologijų tarnybą prie Švietimo ministerijos, įkurta Švietimo ir mokslo ministerija, kurios ministru paskirtas prof. Vladislavas Domarkas.

2019 m. sausio 1 d. Lietuvos švietimo ir mokslo ministerija pervadinta į **Lietuvos Respublikos švietimo, mokslo ir sporto ministeriją**, likviduojant Kūno kultūros ir sporto departamentą.

## Pavaldžios įstaigos
Ministerijai pavaldžios įstaigos:

* Europos socialinio fondo agentūra
* Kvalifikacijų ir profesinio mokymo plėtros centras
* Lietuvos mokinių neformaliojo švietimo centras
* Studijų kokybės vertinimo centras
* Lietuvos socialinių mokslų centras
* Valstybinis studijų fondas
* Švietimo mainų paramos fondas
* Nacionalinis vėžio institutas
* Vilniaus lietuvių namai

Taip pat įeina visos aukštosios mokyklos, mokslinių tyrimų įstaigos, aukštesniosios, profesinės, bendrojo lavinimo, neformaliojo švietimo mokyklos, švietimo pagalbos įstaigos.

## Ministrai

### Dabartinė vadovybė
Nuo 2024 m. gruodžio 12 d. švietimo, mokslo ir sporto ministerijai vadovauja Raminta Popovienė. Jos komandą sudaro:

### Ministrai

* 
* 
* 
* 
* 
* 
* 
* 

Šie ministrai vadovavo švietimo, mokslo ir sporto ministerijai:

## Taip pat skaitykite
* Nacionalinė švietimo agentūra

## Išnašos
Gustavas Gustavsonas

**Gustavas Gustavsonas iš Vasaburgo** (, 1616 m. balandžio 24 d. – 1653 m spalio 25 d.) – Vasaborgo grafas, Švedijos karaliaus Gustavo II Adolfo nesantuokinis sūnus su Margarita Slots ().

## Biografija
Gustavas Gustavsonas gimė 1616 m. balandžio 24 d. Ništadto () pilyje, Suomijoje.

1633 m. dalyvavo Trisdešimtmečiame kare už Švediją, o nuo 1634 m. gyveno Osnabriuke (Vokietija).

1637 m. suteiktas Vasaburgo vardas, nes jo tėvas Gustavas II Adolfas priklausė Vazų dinastijai, o 1647 m. Ništadto pilies grafo titulas.

Gustavas Gustavsonas buvo vedęs grafaitę Ana Sofija () iš Vido (dabar Noividas, Vokietija, Reino kraštas-Pfalcas). Jiems gimė:
* Kristina iš Vasaborgo (1644 m. – 1689 m. rugsėjo 9 d.)
* Gustavas Adolfas iš Vsaborgo (1653 m. balandžio 21 d. – 1732 m. liepos 4 d.)

Mirė Gustavas Gustavsonas 1653 m spalio 25 d. Vildeshauzene (), Žemutinė Saksonija. Palaidotas Riddarholmo bažnyčioje, Stokholme.

## Šaltiniai
Šermano skveras

**Šermano skveras** () – viešoji vieta, esanti 72-osios ir Brodvėjaus gatvių sankryžoje, Aukštutiniame Vestsaide, Manhatane, Niujorke. Šį mažą žemės plotą miestas nupirko 1849 m. ir 1891 m. pavadino jį kadaise netoliese gyvenusio William Tecumseh Sherman vardu. Pietuose skveras ribojasi su 72-ąja gatve, šiaurėje su Verdžio skveru.

1960-ais ir 1970-ais metais kaimyniniai Verdžio ir Šermano skverai, vietiniams gyventojams buvo geriau žinomi „adatų parko“ pavadinimu. Pagal šį terminą buvo pavadintas 1971 m. filmas „Panika adatų parke“ (*The Panic in Needle Park*), kurio veiksmas vyko Šermano skvere.

Šis skveras taip pat yra žinomas dėl savo elegantiškų metro rūmų, kurių mieste liko tik trys.
Londono Hitrou tarptautinis oro uostas

**Londono Heathrow oro uostas** () – pagrindinis Jungtinės Karalystės tarptautinis oro uostas. Įsikūręs 24 km į vakarus nuo Londono centro. Pagal aptarnautų keleivių skaičių per mėnesį šis oro uostas pasaulyje yra 6 vietoje – 2014 m. jis aptarnavo 5 387 073 keleivius. Tuo tarpu per 2013 m. oro uostas aptarnavo 72 367 05 keleivius (3,3 procento daugiau nei 2012 m.). Oro uostas turi 5 terminalus. Jis yra British Airways, Virgin Atlantic Airways pagrindinė bazė.

Iš Heathrow gausiausi keleivių srautai keliauja į Niujorką, Dubliną, Amsterdamą, Paryžių, Čikagą, Dubajų, Honkongą, Frankfurtą, Los Andželą, Madridą.

## Šaltiniai
Gintaras Dikčius

**Gintaras Dikčius** (g. 1943 m. kovo 9 d. Panevėžyje) – lietuvių fizikas, gamtos mokslų daktaras.

## Biografija
1965 m. baigė Vilniaus universiteto Fizikos fakultetą, optikos ir spektroskopijos specialybę. 1978 m. Baltarusijos mokslų akademijos Fizikos institute apsigynė gamtos mokslų daktaro (tuo metu – fizikos ir matematikos mokslų kandidato) disertaciją tema „Efektyvi parametrinė pikosekundinių šviesos impulsų generacija“ (vadovai Povilas Brazdžiūnas ir Algis Petras Piskarskas).

1961–1964 m. Fizikos fakultete dirbo laborantu, po studijų dirbo įvairiose pramonės įmonėse, ėjo įvairias pareigas. 1973–1976 m. buvo Kvantinės elektronikos katedros inžinierius, 1976–1980 m. – vyresnysis mokslinis bendradarbis, 1980–1985 m. – asistentas, 1985–1987 m. – vyresnysis dėstytojas, o 1987–1996 m. – docentas. Nuo 1996 m. buvo Bendrosios fizikos ir spektroskopijos katedros docentas, o nuo 2002 m. yra šios katedros profesorius. 1993–2003 m. buvo Fizikos fakulteto dekanas.

Dirbo ir stažavosi Centrinės Kinijos mokslo ir technologijos universitete Uchane, Hanoverio, Grenoblio, Amsterdamo, Kopenhagos ir kt. universitetuose.

1999–2003 m. buvo Lietuvos fizikų draugijos viceprezidentas ir studijų komisijos pirmininkas, 2003–2007 m. – studijų komisijos pirmininkas.

Už pikosekundinių impulsų trukmės lazerio sukūrimą 1979 m. apdovanotas Maskvoje vykusios Liaudies ūkio pasiekimų parodos aukso medaliu.

## Mokslinė veikla
Sudėtingų molekulių spektroskopija, lazerinės spinduliuotės ir audinių sąveika, fizikos studijų kokybė. Paskelbė per 80 mokslinių darbų.

### Knygos
* Gintaras Dikčius. *Kvantinės radiofizikos laboratoriniai darbai*. Vilnius: Vilniaus valstybinis Kapsuko universitetas, 1986. – 96 p.:iliustr.
* Jolanta Butrimaitė, Aleksandr Dementjev, Gintaras Dikčius, Roaldas Gadonas, Jadvyga Jasevičiūtė, Violeta Karenauskaitė, Valdas Sirutkaitis, Valerijus Smilgevičius. *Fizika: vadovėlis biomedicinos ir fizinių mokslų studentams*. Vilnius: Vilniaus universiteto leidykla, 2003. T.1, 212 p.:iliustr. ISBN 9986-19-595-0
* Jolanta Butrimaitė, Aleksandr Dementjev, Gintaras Dikčius, Roaldas Gadonas, Jadvyga Jasevičiūtė, Violeta Karenauskaitė, Valdas Sirutkaitis, Valerijus Smilgevičius. *Fizika: vadovėlis biomedicinos ir fizinių mokslų studentams*. Vilnius: Vilniaus universiteto leidykla, 2004. T.2, 351 p.:iliustr. ISBN 9986-19-743-0

## Šaltiniai


## Nuorodos
* Apie dr. Gintarą Dikčių VU Fizikos fakulteto Bendrosios fizikos ir spektroskopijos katedros puslapyje
Bajamas

**Bajamas** () – miestas rytinėje Kuboje, prie Bajamo upės. Granmos provincijos administracinis centras. 222,1 tūkst. gyventojų (2004 m.). Maisto (pieno produktų, gėrimų), tabako, statybinių medžiagų, tekstilės, mašinų gamybos pramonė. Yra Granmos universitetas.

## Istorija

Bajamą 1513 m. įkūrė ispanų konkistadoras ir Kubos valdytojas Diego Velázquez de Cuéllar. XVI a. vystėsi kaip žemdirbystės ir prekybos centras. Bajamas išvengė piratų užpuolimų priešingai nei pakrantėje įsikūrę miestai, ir tai lėmė miesto klestėjimą. 1827 m. gavo miesto statusą. 1868–1878 m. Bajamas tapo pirmojo Kubos nepriklausomybės karo židiniu.
Nauru geografija

**Nauru geografija** – Nauru valstybės gamtinių sąlygų aprašymas.

## Padėtis

Nauru – maža, plokščia koralinė sala pietų Ramiajame vandenyne, Okeanijoje, Mikronezijoje, į pietus nuo Maršalo salų, 53 km į pietus nuo pusiaujo. Nauru yra viena iš trijų fosfatinių Okeanijoje – kitos dvi Banaba Kiribatyje ir Makatea Prancūzijos Polinezijoje.

Salos plotas – 21 km², kranto linijos ilgis – 30 km. Sala ovali, 6 km ilgio ir 4 km pločio. Koralų rifai, nutolę nuo kranto 150–300 m. Tarp rifų padaryti kanalai leidžia įplaukti nedideliems laivams. Pakrantėse yra lagūnų, rytuose įsiterpia nedidelė Anibaro įlanka.

## Paviršius

Sala vulkaninės ir koralinės kilmės. Jos pagrindą sudaro bazaltas – užgęsusio ugnikalnio kraterio liekanos, kurį dengia koralinės uolienos.

Paviršius plokščias, uolėtas, vidutiniškai 30 m aukščio (vadinamasis Topsaidas). Aukščiausia vieta – Komand Ridžas (70 m). Pakrantėje – siaura (plotis 100–300 m) pakrantės žemuma, smėlėti paplūdimiai, vietomis yra skardžių. Salos pietinėje dalyje – Mokos urvai. Nauru viduryje – fosfatų (nauruito) telkiniai.

## Klimatas
Nauru klimatas jūrinis ekvatorinis. Drėgnasis metų laikas tęsiasi nuo lapkričio iki vasario, kovą–spalį vyrauja šiaurės rytų krypties vėjai. Pasitaiko sausrų. Vidutinė metinė temperatūra +28 °C. Per metus iškrinta 2100 mm kritulių. Būna taifūnų.

## Hidrografija

Nauru upių nėra. Tėra nedidelis požeminis ežeras Mokos šulinys ir Buados lagūninis ežeras salos pietvakariuose (pasipildo krituliais, vandens paviršius yra 5 m aukščiau nei vandenyne). Geriamojo vandens telkinių nėra – jis įvežamas.

## Gyvoji gamta
Miškų šalyje nėra. Gamta skurdi: siaurame pakrantės ruože auga kokosinės palmės, pandanai, fikusai, lauramedžiai. Didžioji dalis salos teritorijos nuniokota kasant fosfatus ir klintis.

Nauru užfiksuotos 56 vietinės ir 125 įvežtinės augalų bei gyvūnų rūšys. Rastos 8 roplių ir 36 paukščių rūšys. Bioįvairovė skurdi, geresnė tik koralinių rifų būklė. Yra endeminė paukščių rūšis – naurinė nendrinukė (*Acrocephalus rehsei*). Saugomų teritorijų nėra.

## Šaltiniai
Karklynė (Molėtai)

**Karklynė** – kaimas Molėtų rajono savivaldybėje, 4,5 km į šiaurę nuo Giedraičių, prie Karklynės miško ir kelio . Pro kaimą teka Verbyla.

## Istorija

1838 m. Giedraičių bažnyčios *Status animarum* knygoje minimas Karklynės vienkiemis.

## Gyventojai

### Žymūs žmonės
* 1921–1935 m. Karklynėje gyveno dailininkas, visuomenės veikėjas Antanas Jaroševičius.

## Šaltiniai
Vigilijus

**Vigilijus** yra lotynų kalboje vartojamas vyriškas vardas.

Vardadienis birželio 26.

## Etimologija

Vardas kilęs iš lotynų kalbos asmenvardžio *Vigilivs*. Ši vardo forma į vartoseną pateko nuo Popiežiaus Vigilijaus 537–555 m.

## Žymūs žmonės
* Virgilijus Alekna – Lietuvos sportininkas, olimpinis čempionas
* Virgilijus Noreika – Lietuvos tenoras
* Vigilijus Sadauskas – Mokslininkas
Loa

**Loa** () – ilgiausia Čilės upė ir pagrindinis vandens telkinys Atakamos dykumoje, Antofagastos regione. Prasideda Andų kalnuose, 4277 m aukštyje, Minjo ugnikalnio papėdėje, Bolivijos pasienyje. Pradžioje teka į pietus tarpukalnių plynaukšte, maitinama nuo kalnų atitekančių upių. Nuo Čiu Čiu gyvenvietės Loa pasuka į vakarus. Vėliau teka per dykumą, pasuka į šiaurę, žemupyje – į vakarus. 500 m gylio kanjonu kerta Čilės pakrantės kalnagūbrį ir įteka į Ramųjį vandenyną piečiau Huaniljo.

Pagrindiniai intakai: San Pedro de Inakaliris ir Saladas.

Loa įprastai vandeningiausia sausio–vasario laikotarpiu. Loa pakrantėse yra gausūs senovinių geoglifų, petroglifų ir piktogramų radiniai.

## Šaltiniai
Paraprofesionalas

**Paraprofesionalas** - asmuo, išlaikęs profesinės veiklos (švietime, sveikatos priežiūroje, inžinerijoje, teisėje) egzaminą ir gavęs pažymėjimą, leidžiantį atlikti ribotos atsakomybės darbą toje srityje, bet neleidžiantis joje savarankiškai praktikuoti, nes savarankiška praktika reikalauja žymiai gilesnių tos srities žinių.

Paraprofesionalų kvalifikacinis lygis pripažįstamas - JAV. D. Britanijoje ir Europoje jis paprastai nepripažįstamas.

## Nuorodos
Saviindukcija

**Saviindukcija** – reiškinys, kuomet indukuotoji elektrovara atsiranda grandinėje kintant ja tekančios srovės stipriui. Šio proceso metu indukuota elektrovara vadinama saviindukcine elektrovara, o jos sukelta elektros srovė – saviindukcine srove.

## Formulės
Saviindukcinė elektrovara:

: \mathcal E = -L \frac{dI}{dt}.

## Nuorodos

* Savindukcijos demonstracija
Aviatorius

**Aviatorius** – orlaivio pilotas. Vėliau termino *aviatorius* prasmė prasiplėtė: aviatorius – asmuo, kuris yra skraidantis orlaivio įgulos narys, valdantis orlaivį ar dirbantis su jo techninėmis sistemomis ar jas prižiūrintis (orlaivio vadas, pilotas, šturmanas, borto inžinierius, radaro operatorius, borto šaulys ir kt.). Aviatoriais paprastai nelaikomi borto palydovai (stiuardai ir stiuardesės).
Kartais aviatorių sąvoka išplečiama, tuomet aviatoriais laikomi visi, dirbantys su orlaiviais, įskaitant orlaivių mechanikus, stiuardeses ir pan. Tokiu atveju aviatoriais laikomi visi karinės aviacijos kariškiai.

Aviatoriai būna:
* profesionalai:
** kariniai aviatoriai – karinių oro pajėgų, karinio jūrų laivyno, sausumos kariuomenės orlaivių įgulų nariai.
*** kariniais aviatoriais gali būti ir neprofesionalai. Pvz., karinių lėktuvų šauliais gali būti tikrosios karinės tarnybos kariai, kurie nėra kariai profesionalai.
** civiliniai aviatoriai – nekarinių organizacijų ir įmonių profesionalūs aviatoriai
* aviatoriai mėgėjai – skraidantys savo malonumui. Aviatoriai mėgėjai paprastai būna tik pilotai, kadangi mėgėjiškų lėktuvų įgula paprastai iš vieno žmogaus.
Aukštutinis Vestsaidas

**Aukštutinis Vestsaidas** () – apylinkė Manhatane, Niujorke, esanti tarp Centrinio parko ir Hadsono upės, virš 59-osios gatvės vakarinės dalies. Vestsaide gausu istorinių vietų, kultūrinių centrų, rajone taip pat buvo nufilmuota daugybė garsių filmų.

Kaip ir Aukštutiniame Istsaide, Vestsaide dominuoja gyvenamieji namai bei parduotuvės, didžioji dalis gyventojų dirba komercinėse Midtauno ir Žemutinio Manhatano apylinkėse. Vestsaidas yra viena iš turtingesnių Manheteno apylinkių, kurios gyventojų vidutinės pajamos yra didesnės už bendrą Manhatano vidurkį.
Lietuvos heraldikos komisija

**Lietuvos heraldikos komisija** – valstybinė organizacija, vadovaujanti Lietuvos herbų, istorinių heraldinių ir kitų skiriamųjų heraldikos ženklų atkūrimo ir naujų sukūrimo darbui. LR Prezidento kanceliarijos padalinys, įsikūręs Prezidentūroje. Komisijos narius tvirtina LR Prezidentas, kuriam ji atskaitinga.

## Istorija

Komisijos veiklos pradžia – 1967–1970 m. prie LTSR kultūros ministerijos veikusi Respublikinė heraldikos komisija, kuri patvirtino 46 miestų ir miestelių herbus. Po 1970 m. liepą vykusios Dainų šventės LKP CK antrasis sekretorius Valerijus Charazovas sustabdė šios komisijos veiklą dėl neva buržuazinio nacionalizmo propagavimo, bet komisija miestų herbų etalonus tvirtino dar bent iki rudens.

Atkurta 1987 m. kaip Heraldikos komisija, 1990 m. pertvarkyta į Lietuvos heraldikos komisiją prie Lietuvos Aukščiausiosios Tarybos Prezidiumo. Nuo 1995 m. pavaldi Prezidentui, kuris tvirtina komisijos daugumos aprobuotus herbų etalonus.

## Funkcijos
* Formuoti darnią Lietuvos heraldikos sistemą:
** Koordinuoja Lietuvos valstybės ir savivaldybių institucijų bei įstaigų, teismų, mokslo ir studijų institucijų, valstybės pareigūnų, kurie įstatymų nustatyta tvarka gali turėti herbinį ženklą, istorinių ir naujų herbų, herbinių vėliavų, herbinių antspaudų ir kitų herbinių ženklų kūrimą.
** Sprendžia bendruosius heraldikos norminimo klausimus, atsižvelgdama į Lietuvos heraldikos tradicijas, tarptautinę patirtį ir heraldikos mokslo tendencijas – nustato taisykles, reglamentuojančias herbų, herbinių vėliavų, herbinių ženklų ir herbinių antspaudų kūrimą.
* Ugdyti pagarbą heraldikos simbolikai, propaguoti heraldikos žinias.

## Veikla
* derina ir tvirtina herbų ir herbinių ženklų projektus
* prižiūri herbų, herbinių vėliavų, herbinių ženklų ir herbinių antspaudų naudojimą.
* valstybės ir savivaldybių institucijų ir įstaigų, mokslo ir studijų institucijų prašymu teikia išvadas dėl pagamintų herbų, herbinių vėliavų, herbinių ženklų ir herbinių antspaudų tapatumo jų etalonams ir projektams.
* kaupia patvirtintus herbų ir herbinių ženklų etalonus, projektus, surinktą rašytinę ir ikonografinę medžiagą, tyrimus ir užtikrina jų apsaugą.
* renka ir tiria Lietuvoje ir užsienio valstybėse esančią Lietuvos heraldikos medžiagą;
* konsultuoja istorinių herbų atkūrimo ir naujų herbų, taip pat herbinių vėliavų, herbinių ženklų, herbinių antspaudų kūrimo, naudojimo ir propagavimo klausimais, teikia metodinę paramą herbų, herbinių vėliavų, herbinių ženklų ir herbinių antspaudų kūrėjams ir tyrėjams.

## Sudėtis

Komisiją sudaro 9 nariai. Komisijos pirmininkas ir jo pavaduotojas skiriami 6 metams, nariai – 5 metams. Kadencijų skaičius neribojamas. Komisijos nariai turi turėti aukštąjį universitetinį išsilavinimą ir ne mažesnį kaip trejų metų heraldikos ar jai artimos srities mokslinio ar praktinio darbo patirtį.

### Pirmininkai
* 1967–1970 m. Vytautas Jakelaitis
* 1987–1990 m. Dainius Trinkūnas
* 1990–2015 m. Edmundas Rimša
* nuo 2015 m. Agnė Railaitė-Bardė

## Šaltiniai

## Nuorodos
* „Facebook“ puslapis
* LR valstybės herbo, kitų herbų ir herbinių ženklų įstatymas
Herbinė vėliava

**Herbinė vėliava** – vėliava, kurios pagrindą sudaro herbas arba herbo figūra ir jų spalvos.

Pavyzdžiui, Žagarės vėliava yra sudaryta panaudojant Žagarės herbo figūrą ir spalvas.

Lietuvoje herbinių vėliavų sudarymas ir naudojimas reguliuojamas įstatymų.

## Herbinių vėliavų pavyzdžiai

Image:Flag of Croatia.svg|Kroatijos vėliava
Vaizdas:Coat_of_arms_of_Croatia.svg|Kroatijos herbas
Vaizdas:Flag of Spain.svg|Ispanijos vėliava
Vaizdas:Escudo de España.png|Ispanijos herbas


## Nuorodos
Aukštutinis Istsaidas

**Aukštutinis Istsaidas** () – apylinkė Manhatane, Niujorke, esanti tarp Centrinio parko ir Rytų upės. Apylinkė kadaise buvo žinoma „Šilko kojinių rajono“ () pavadinimu, su vienomis aukščiausių nekilnojamo turto kainų šalyje. Apylinkėje gyvena daugybė garsių žmonių, yra gausu kultūros centrų, bei buvo nufilmuotas ne vienas žymus filmas.

## Kainų lygis
Istsaide nekilnojamo turto kainos yra vienos iš aukščiausių šalyje. Pagal 2002 m. statistiką, vidutinė kaina už vieną kvadratinę pėdą siekė 856 JAV dolerius, 2006 m. kaina pakilo iki 1200 JAV dolerių. Dėl didelių nekilnojamo turto kainų, paprasčiausių prekių kainos yra maždaug 50–200 % didesnės, nei priemiestyje.

## Gyventojai
2000 m. apylinkėje gyveno 207 543 žmonės, gyventojų tankumas sudarė 118 184 žmones kvadratinėje mylioje (45 649 žm./km²). Rasinis pasiskirstymas buvo: 88,25 % baltaodžių, 6,14 % azijiečių, 2,34 % juodaodžių, 0,09 % indėnų, 0,04 % Ramiojo vandenyno gyventojų, 1,39 % kitos rasės, bei 1,74 % dviejų arba daugiau rasių žmonių. 5,62 % buvo ispanų kilmės. 21 % gyventojų buvo gimę užsienyje, iš jų 45,6 % buvo gimę Europoje, 29,5 % Azijoje, 16,2 % Lotynų Amerikoje, bei 8,7 % kitose pasaulio kontinentuose. Moterų ir vyrų santykis rajone buvo 125 moterys 100-ui vyrų.

Pagal 2000 m. statistiką vidutinės pajamos vienam gyventojui siekė 85 081 JAV dolerių, 75,6 % apskrities suaugusiųjų (25+) buvo įgiję bakalauro arba aukštesnį išsilavinimo laipsnį.
Mirties lenktynės

**Mirties lenktynės** () - 2008 JAV fantastinis veiksmo filmas. Ateityje kalėjimuose organizuojamos mirtinos lenktynės, kurių čempionai gauna laisvę.
Zunchara

**Zunchara** () – miestas šiaurės Mongolijoje, Mandalo sumo (rajono), esančio Selengos provincijoje, centras. Gyventojų – ~15 000 (2004 m.).

Mieste nuo 1943 m. veika alkoholinių gėrimų gamykla, gaminanti 15 tonų degtinės per parą..

## Nuorodos
Lietuvos Respublikos vidaus reikalų ministerija

**Lietuvos Respublikos vidaus reikalų ministerija** – Lietuvos vyriausybės institucija (ministerija), atsakinga už valstybės politikos įgyvendinimą ir koordinavimą viešojo saugumo, migracijos, regionų plėtros, savivaldos, viešojo administravimo, valstybės tarnybos, tarptautinio bendradarbiavimo srityse. 

Vadovauja ministro pirmininko teikimu prezidento skiriamas vidaus reikalų ministras.

## Istorija
1918 m. sudarius pirmąją vyriausybę, įsteigta ir Vidaus reikalų ministerija. 1919 m. pradžioje ministrų kabinetą perkėlus į laikinąją sostinę Kauną, kartu perkelta ir ministerija. Kaune ministerija veikė iki 1940 m. SSRS okupacijos. SSRS okupacijos metais Lietuvoje 1940 m. rugpjūčio 26 d. įkurtas Vidaus reikalų liaudies komisariatas, nuo 1946 kovo 14 d. – Vidaus reikalų ministerija, kuri buvo pavaldi sąjunginei SSRS vidaus reikalų ministerijai ir Lietuvos TSR Ministrų Tarybai.

1990 m. kovo 17 d. suformuota pirmoji nepriklausomos Lietuvos vyriausybė ir atkurta Vidaus reikalų ministerija. Po kelių mėnesių įsteigtas Priešgaisrinės apsaugos departamentas, vėliau ir Tarptautinės kriminalinės policijos organizacijos (Interpolo) Lietuvos nacionalinis biuras. 

1994 m. liepos 18 d. Krašto apsaugos ministerijos Valstybės sienos apsaugos tarnyba buvo reorganizuota į Pasienio policijos departamentą prie Vidaus reikalų ministerijos, 2001 m. jis pertvarkytas į Valstybės sienos apsaugos tarnybą. 1996 m. gruodžio 10 d. prie ministerijos taip pat įsteigtas ir Užsieniečių registracijos centras, 1997 m. – Mokesčių policijos departamentas (2002 m. balandžio 1 d. pertvarkytas į Finansinių nusikaltimų tyrimo tarnybą). 1997 m. vasario 18 d. kovai su organizuotu nusikalstamumu, korupcija ir nusikaltimais valstybės tarnybai įsteigta Specialiųjų tyrimų tarnyba. 1998 m. įkurtas Ugniagesių rengimo centras, 2000 m. – Gyventojų registro tarnyba. Tų pačių metų pabaigoje ministerija perėmė dalį funkcijų iš panaikintos Valdymo reformų ir savivaldybių reikalų ministerijos.

## Pavaldžios įstaigos
Pavaldžios vidaus reikalų ministerijai įstaigos:
* Informatikos ir ryšių departamentas prie VRM
* Asmens dokumentų išrašymo centras prie VRM
* Finansinių nusikaltimų tyrimo tarnyba prie VRM
* Migracijos departamentas prie VRM
* Policijos departamentas prie VRM
* Priešgaisrinės apsaugos ir gelbėjimo departamentas prie VRM
* Turto valdymo ir ūkio departamentas prie VRM
* Valstybės sienos apsaugos tarnyba prie VRM
* Valstybės tarnybos departamentas prie VRM
* Viešojo saugumo tarnyba prie VRM

## Ministrai

### Dabartinė vadovybė
Nuo 2024 m. gruodžio 12 d. vidaus reikalų ministerijai vadovauja Vladislav Kondratovič. Jo komandą sudaro:

### Ministrai
* 
* 
* 
* 
* 
* 
* 
* 
* 
Šie ministrai vadovavo vidaus reikalų ministerijai:

## Literatūra
* Lietuvos vidaus reikalų istorija. – V.: Lietuvos Respublikos vidaus reikalų ministerija, 2008. – 405 p.: iliustr. – ISBN 978-9955-854-14-2

## Šaltiniai
Lietuvos Respublikos socialinės apsaugos ir darbo ministerija

**Lietuvos Respublikos socialinės apsaugos ir darbo ministerija** – Lietuvos vyriausybės institucija (ministerija), atsakinga už politiką darbe ir socialinės apsaugoje.

Vadovauja ministro pirmininko teikimu prezidento skiriamas socialinės apsaugos ir darbo ministras.

## Istorija
1918 m. Vilniuje, susikūrus pirmajai Lietuvos vyriausybei, įsteigta atskira viešųjų darbų ir maitinimo ministerija su socialinės apsaugos, maitinimo ir darbo departamentais. 1919 m. pradžioje vyriausybės buveinę perkėlus į laikinąją sostinę Kauną, viešųjų darbų ir maitinimo ministerija buvo pertvarkyta į darbo ir socialinės apsaugos bei tiekimo ir maitinimo ministerijas. Darbo ir socialinės apsaugos ministerija, neilgai tegyvavusi, 1919 m. spalio 29 d. įstatymu buvo panaikinta, o jos darbas pavestas vidaus reikalų ministerijai, įsteigiant naują darbo ir socialinės apsaugos departamentą su trimis skyriais: darbo, socialinės apsaugos ir tremtinių grąžinimo.

Nuo 1924 m. pradžios Darbo ir socialinės apsaugos departamentas pertvarkytas į Vyriausiąją darbo ir socialinės apsaugos inspekciją, kuri 1937 m. vėl pavadinta Darbo ir socialinės apsaugos departamentu. Apie dvidešimt metų čia buvo koncentruojamas valstybinio socialinės apsaugos darbo vykdymas ir tvarkymas. Socialine apsauga vadinta valstybės globa tų gyventojų, kurie dėl savo socialinės būklės negali savęs iki galo, kaip reikiant aprūpinti ar sudaryti tinkamas sau gyvenimo sąlygas greta kitų, šiuo požiūriu pajėgių gyventojų sluoksnių. Tuomet socialinė apsauga skirstyta į šias pagrindines sritis: darbo apsaugą, socialinį draudimą ir socialinę globą.

Sovietinės okupacijos metais socialinės apsaugos sritims valdyti įsteigtas Socialinio aprūpinimo liaudies komisariatas, 1960 m. įkurta Socialinio aprūpinimo ministerija, 1988 m. ji pavadinta Darbo ir socialinio aprūpinimo ministerija.

1990 m. atkūrus Nepriklausomybę socialinės apsaugos politikai įgyvendinti įsteigta Socialinės apsaugos ministerija, 1994 m. pavadinta Socialinės apsaugos ir darbo ministerija.

## Pavaldžios įstaigos
Pavaldžios socialinės apsaugos ir darbo ministerijai įstaigos:
* Valstybinio socialinio draudimo fondas (sutr. SoDra)
* Užimtumo tarnyba 
* Socialinių paslaugų priežiūros departamentas
* Valstybinė darbo inspekcija
* Neįgaliųjų reikalų departamentas
* Valstybės vaiko teisių apsaugos ir įvaikinimo tarnyba
* Jaunimo reikalų agentūra
* Neįgalumo ir darbingumo nustatymo tarnyba
* Ginčų komisija

* Techninės pagalbos neįgaliesiems centras
* Pabėgėlių priėmimo centras

* VšĮ Technikos priežiūros tarnyba
* VšĮ Europos socialinio fondo agentūra

## Ministrai

### Dabartinė vadovybė
Nuo 2024 m. gruodžio 12 d. socialinės apsaugos ir darbo ministerijai vadovauja Inga Ruginienė. Jos komandą sudaro:

### Ministrai

* 
* 
* 
* 
* 
* 

Šie ministrai vadovavo socialinės apsaugos ir darbo ministerijai:

## Išnašos